**NÁRODNÁ RADA SLOVENSKEJ REPUBLIKY**

**V. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 177/2011

**220a**

**Spoločná správa**

výborov Národnej rady Slovenskej republiky o prerokovaní vládneho návrhu zákona o zrušení Protidrogového fondu (tlač 220) vo výboroch Národnej rady Slovenskej republiky v druhom čítaní

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Výbor Národnej rady Slovenskej republiky pre zdravotníctvo ako gestorský výbor pri rokovaní o Vládnom návrhu zákona o zrušení Protidrogového fondu (tlač 220) (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky túto spoločnú správu výborov Národnej rady Slovenskej republiky o prerokovaní vyššie uvedeného návrhu zákona:

**I.**

 Národná rada Slovenskej republiky uznesením č. 290 z 3. februára 2011 po prerokovaní vládneho návrhu zákona o zrušení Protidrogového fondu (tlač 220) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje vládny návrh zákona podľa § 74 ods. 1 citovaného zákona na prerokovanie

 Ústavnoprávnemu výboru Národnej rady Slovenskej republiky

 Výboru Národnej rady Slovenskej republiky pre financie a rozpočet

 Výboru Národnej rady Slovenskej republiky pre verejnú správu a regionálny rozvoj

Výboru Národnej rady Slovenskej republiky pre sociálne veci a

Výboru Národnej rady Slovenskej republiky pre zdravotníctvo.

**II.**

 Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

 **Ústavnoprávny výbor Národnej rady Slovenskej republiky** prerokoval Vládny návrh zákona o zrušení Protidrogového fondu (tlač 220) dňa 9. marca 2011 a odporučil Národnej rade Slovenskej republiky návrh zákona schváliť s pozmeňujúcim návrhom (uznesenie č. 148 z 9. marca 2011).

 **Výbor Národnej rady Slovenskej republiky pre financie a rozpočet** prerokoval Vládny návrh zákona o zrušení Protidrogového fondu (tlač 220) dňa 16. marca 2011 a odporučil Národnej rade Slovenskej republiky návrh zákona schváliť s pozmeňujúcim návrhom (uznesenie č. 154 zo 16. marca 2011).

 **Výbor Národnej rady Slovenskej republiky pre verejnú správu a regionálny rozvoj** prerokoval Vládny návrh zákona o zrušení Protidrogového fondu (tlač 220) dňa 16. marca 2011 a odporučil Národnej rade Slovenskej republiky návrh zákona schváliť s pripomienkami (uznesenie č. 65 zo 16. marca 2011).

 **Výbor Národnej rady Slovenskej republiky pre sociálne veci** prerokoval Vládny návrh zákona o zrušení Protidrogového fondu (tlač 220) dňa 10. marca 2011 a odporučil Národnej rade Slovenskej republiky návrh zákona schváliť s pozmeňujúcim návrhom (uznesenie č. 43 z 10. marca 2011).

 **Výbor Národnej rady Slovenskej republiky** **pre zdravotníctvo** prerokoval

Vládny návrh zákona o zrušení Protidrogového fondu (tlač 220) dňa marca 2011 a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi (uznesenie č. 40 z 9. marca 2011).

**IV.**

 Z uznesení výborov uvedených pod bodom III. tejto správy vyplývajú tieto pozmeňujúce a doplňujúce návrhy:

1. V § 1 ods. 1 sa slová „k 1. aprílu 2011“ nahrádzajú slovami „k 1. máju 2011“.

Uvedená pripomienka súvisí s navrhovanou zmenou účinnosti zákona.

**Ústavnoprávny výbor NR SR**

**Výbor NR SR republiky pre financie a rozpočet**

**Výbor NR SR pre verejnú správu a regionálny rozvoj**

**Výbor NR SR pre sociálne veci**

**Výbor NR SR pre zdravotníctvo**

**gestorský výbor odporúča s c h v á l i ť**

 2. V § 5 sa slová „1. apríla 2011“ nahrádzajú slovami „1. mája 2011“.

Zmena sa navrhuje z dôvodu zabezpečenia legislatívneho procesu s dôrazom na lehoty potrebné na prerokovanie návrhu zákona (čl. 6 Legislatívnych pravidiel tvorby zákonov č. 19/1997 Z. z.)

**Ústavnoprávny výbor NR SR**

**Výbor NR SR republiky pre financie a rozpočet**

**Výbor NR SR pre verejnú správu a regionálny rozvoj**

**Výbor NR SR pre sociálne veci**

**Výbor NR SR pre zdravotníctvo**

**gestorský výbor odporúča s c h v á l i ť**

**V.**

 Gestorský výbor na základe stanovísk výborov k  vládnemu návrhu zákona o zrušení Protidrogového fondu (tlač 220) odporúča Národnej rade Slovenskej republiky zákon **s c h v á l i ť s odporúčanými pozmeňujúcimi a doplňujúcimi návrhmi.**

1. Súčasne gestorský výbor odporučil hlasovať o bodoch **1 - 2** uvedených v  IV. časti spoločnej správy **spoločne**  s  návrhom gestorského výboru **s c h v á l i ť.**

 2. Poveril spoločného spravodajcu výborov **Ivana C h a b a n a** predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a návrhy v zmysle § 83 ods. 4 a § 84 ods. 2 zákona č. 350/1996 Z. z.

 Predmetná spoločná správa výborov Národnej rady Slovenskej republiky o prerokovaní vládneho návrhu zákona o zrušení Protidrogového fondu (tlač 220) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 43 z  23. marca 2011.

Bratislava, 23. marca 2011

**Viliam N o v o t n ý**

predseda

Výboru Národnej rady Slovenskej republiky

pre zdravotníctvo